# Installation

## Hvordan fås &kstars;

&kstars; distribueres med &kde; som en del af tdeedu "Undervisningsprogrammer" modulet.

Vi laver også selvstændige versioner af og til. Disse uafhængige versioner vil være tilgængelige som gzippede tar-arkiver på følgende netside: http://prdownloads.sourceforge.net/kstars/

Selvstændige versioner annonceres på listen kstars-announce@lists.sourceforge.net. De bliver også annonceret på &kstars;' hjemmeside, kde-apps.org og freshmeat.net.

&kstars; er med som pakke i mange Linux/BSD distributioner, f.eks. Redhat, Suse, og Mandrake. Nogle distributioner har separate &kstars;-pakker og nogle pakker hele tdeedu inkl. &kstars; i en stor pakke.

Du kan altid finde den nyeste udviklingsversion af &kstars;, ved at følge instruktionerne på edu.kde.org/kstars/cvs.html.

## Krav

For at kunne køre &kstars;, behøver du &kde; >=3.2 og &Qt;>=3.2.

For at kompilere &kstars; bliver du også nødt til at have følgende pakker installeret:

- tdelibs-devel

- qt-devel

- zlib-devel

- fam-devel

- png-devel

- jpeg-devel

- autoconf (>=2.5)

På mit system bruger &kstars; omkring 60 MB systemhukommelse med standardindstillingerne. Det meste af forbruget skyldes de indlæste databaser med himmellegemer. Du kan reducere hukommelsesforbruget drastisk ved i konfigurationsvinduet at mindske grænsen for hvor svage stjerner der skal vises, eller eliminere objektkataloger (NGC, IC-kometer, asteroider, &etc;). Hvis &kstars; er overladt til sig selv, bruger det meget lidt CPU-tid; men det vil bruge alt hvad der er, når billedet flyttes eller zoomes.

## Kompilering og installation

For at kompilere og installere &kstars; på dit system skal du taste følgende kommandoer i den udpakkede &kstars;-distributions grundkatalog:

    % ./configure --prefix=$TDEDIR
    % make
    % make install

Glem ikke præfiks-argumentet til configure. Hvis din `TDEDIR`-variabel ikke er sat, sæt så præfiks til det katalog som &kde; er installeret i. Det er normalt enten `/usr`, `/opt/kde` eller `/opt/kde3`. Du skal også sikre dig at du udfører det sidste trin som`root`.

&kstars; bruger `autoconf` og `automake`, så det skulle gå let at kompilere det. Hvis du får problemer så vær sød at rapportere dem til &kstars; e-mail-liste kstars-devel@kde.org.

## Indstilling

I øjeblikket er der ingen specielle indstillingsmuligheder eller -krav. Hvis &kstars; klager over manglende datafiler, så skift til `root` og kopiér manuelt alle filer i `kstars/data/` til `$(TDEDIR)/apps/kstars/` (Hvis du ikke har `root`-rettigheder, kan du kopiere dem til `~/.trinity/share/apps/kstars/`).